《甘雨应祈》
唐代·贯休

春雨偶愆期，草木亦未觉。君侯不遑处，退食或闭阁。

东海浪滔滔，西江波漠漠。得不愿身为大虬，金其角，

玉其甲。一吸再喢，云平雾匝。华畅九有，清倾六合。

使不苏者苏，不足者足。情通上玄，如膏绵绵。有叟有叟，

鼓腹歌于道边。歌曰：“麦苗芃芃兮鶬鹒飞，

日出而作兮日入归，如彼草木兮雨露肥。古人三乐兮，

我乐多之。天之成兮，地之平兮。柘系黄兮，瓠叶青兮。

乳女啼兮，蒸黍馨兮。炙背扪虱兮，复何经营兮。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。